Folketing
2006-10-03

Der foretages tillige mindre ændringer i lovens tilsyns- og gebyrbestemmelser, navnlig med henblik på en styrkelse af kontrollen med omladninger af olie i danske farvande. Endelig foretages en konsekvensændring af sølovens regler om dispachører som følge af de nye EU-regler om gensidig anerkendelse af dispachører. Ændring af lov om investeringsforeninger og specialforeninger samt andre kollektive investeringsordninger m.v. (Jan I). Lovforslaget vil lette de administrative byrder for foreninger, der henvender sig til professionelle investorer. Ændringen vil ikke gå ud over beskyttelsen af ikke-professionelle investorer, da der etableres en sondring mellem investeringsforeninger, der henvender sig til professionelle, og investeringsforeninger, der henvender sig til ikke-professionelle investorer. Ændring af lov om tilsyn med firmapensionskasser (Jan I). Lovforslaget fastsætter hvilke betingelser, der skal være opfyldt for, at en virksomhed, der er tilknyttet pensionskassen, kan trække et eventuelt overskud ud af pensionskassen. Det vil bl.a. være en betingelse, at der etableres en hjemmel i pensionskassens vedtægter, hvorefter det vil være medlemmerne i firmapensionskassen, som på generalforsamlingen beslutter, om der skal være mulighed for tilbageførelse af midler fra firmapensionskassen til sponsorvirksomheden.